CELEX: 62017TA0755
Language: bg
Date: 2019-09-20 00:00:00
Title: Дело T-755/17: Решение на Общия съд от 20 септември 2019 г. — Германия/ECHA (REACH — Оценка на веществата — BENPAT — Устойчивост — Решение на ECHA, с което се иска допълнителна информация — Член 51, параграф 6 от Регламент (ЕО) № 1907/2006 — Жалба до апелативния съвет — Задача на апелативния съвет — Състезателно производство — Естество на контрола — Интензивност на контрола — Правомощия на апелативния съвет — Член 93, параграф 3 от Регламент № 1907/2006 — Предоставяне на правомощия на агенциите на Съюза — Принцип на предоставена компетентност — Принцип на субсидиарност — Пропорционалност — Задължение за мотивиране)

2.12.2019   
            
            
               BG
            
            
               Официален вестник на Европейския съюз
            
            
               C 406/27
            
         
      Решение на Общия съд от 20 септември 2019 г. — Германия/ECHA
      (Дело T-755/17) (1)
      
      (REACH - Оценка на веществата - BENPAT - Устойчивост - Решение на ECHA, с което се иска допълнителна информация - Член 51, параграф 6 от Регламент (ЕО) № 1907/2006 - Жалба до апелативния съвет - Задача на апелативния съвет - Състезателно производство - Естество на контрола - Интензивност на контрола - Правомощия на апелативния съвет - Член 93, параграф 3 от Регламент № 1907/2006 - Предоставяне на правомощия на агенциите на Съюза - Принцип на предоставена компетентност - Принцип на субсидиарност - Пропорционалност - Задължение за мотивиране)
      (2019/C 406/35)
      Език на производството: немски
      
         Страни
      
      
         Жалбоподател: Федерална република Германия (представители: първоначално T. Henze и D. Klebs, впоследствие D. Klebs)
      
         Ответник: Европейска агенция по химикали (ECHA) (представители: първоначално M. Heikkilä, W. Broere и C. Jacquet, впоследствие W. Broere, C. Jacquet и L. Bolzonello)
      
         Встъпили страни в подкрепа на ответника: Европейска комисия (представители: M. Konstantinidis, R. Lindenthal и M. Noll-Ehlers), Envigo Consulting Ltd (Хънтингдън, Обединено кралство) и Djchem Chemicals Poland S.A. (Воломин, Полша) (представители: R. Cana, É. Mullier и H. Widemann, адвокати)
      
         Предмет
      
      Искане на основание член 263 от ДФЕС за частична отмяна на Решение A-026-2015 на апелативния съвет на ECHA от 8 септември 2017 г., доколкото той частично е отменил решението на ECHA от 1 октомври 2015 г., с което се иска извършване на допълнителни изпитвания на веществото BENPAT (CAS 68953-84 4)
      
         Диспозитив
      
      
                  1)
               
               
                  
                     Отменя Решение A-026-2015 на апелативния съвет на Европейската агенция по химикали (ECHA) от 8 септември 2017 г., доколкото в точка 3 от диспозитива му апелативният съвет е решил, че твърдението относно биоакумулацията, посочено в изложението на мотивите на решението на ECHA от 1 октомври 2015 г., с което се изисква извършването на допълнителни изпитвания относно веществото BENPAT (CAS 68953-84-4), трябва да се заличи.
                  
               
            
                  2)
               
               
                  
                     Отхвърля жалбата в останалата ѝ част.
                  
               
            
                  3)
               
               
                  
                     Федерална република Германия понася направените от нея съдебни разноски, разноските на ECHA, както и тези на Envigo Consulting Ltd и Djchem Chemicals Poland S.A.
                  
               
            
                  4)
               
               
                  
                     Европейската комисия понася направените от нея съдебни разноски.
                  
               
            
         (1)  ОВ C 32, 29.1.2018 г.